કેવડિયા ખાતે નર્મદાના વિસ્થાપિતો આંદોલન ઉપર બેઠા છે ત્યારે પૂર્વ ધારાસભ્યે મહેશ વસાવાએ ચીમકી આપી હતી કે જયાં સુધી વિસ્થાપિતોની તમામ માંગણીઓ સ્વીકારવામાં નહીં આવે ત્યાં સુધી નર્મદા ડેમ ઓવરફલો થશે ત્યારે એકપણ પ્રવાસીને પ્રવેશવા નહી દઇએ. કેવડિયા પુન:વસન કચેરીનાં કમ્પાઉન્ડમાં સરદાર સરોવર નર્મદા ડેમ અસરગ્રસ્તોની પાયાની સુવિધા અને 25 જેટલી માંગણીઓને લઇને આ આંદોલન ચાલી રહ્યું છે. ગુજરાતનાં 19 ગામનાં વિસ્થાપિતો ભૂખ હડતાળ પર ઉતરતા હવે રાજકીય પક્ષો અને આગેવાનો આ મામલે કૂદી પડે તેવી શક્યતા છે